איסר פן

איסֶר פן (1913 – 1993) היה היועץ הכספי לרמטכ"ל השלישי (1 באוקטובר 1950 – 1 במאי 1953).

חייו 
פן נולד בליטא ועלה לארץ ישראל בשנת 1924. בוגר בית הספר הריאלי בחיפה, ולאחר מכן סיים תואר ראשון בכלכלה באוניברסיטה האמריקנית בביירות. במסגרת שירותו בארגון ההגנה היה פן שליש במטה מחוז חיפה. בצה"ל הוא כיהן כראש מִנהל התשלומים, טרם מינויו לתפקיד היועץ הכספי לרמטכ"ל.

כיועץ כספי, פעל פן לביסוס מערך כוחות ארוך ימים של כוחות מילואים. בתקופת כהונתו הוטלה כלל האחריות התקציבית של צה"ל בידי היועץ הכספי ועסקאות הרכש בוצעו על ידו, לאחר אישורן במועצת החימוש העליונה בראשות מנכ"ל משרד הביטחון. בתום שלוש שנים בתפקיד השתחרר משירותו הצבאי בדרגת אלוף-משנה והתמנה לראש אגף האספקה במשרד הביטחון. לאחר מכן כיהן כראש משלחת משרד הביטחון בבריטניה ומשנת 1959 כראש המשלחת בצרפת.

לאחר פרישתו ממשרד הביטחון נכנס פן לעולם העסקים. תחילה ייצג את התעשייה האווירית הצרפתית בישראל ואחר כך הקים יחד עם יצחק אלמוג את אינטרגאמא. הוא נפטר בשנת 1993 לאחר מחלה ממושכת.

הערות שוליים

יועצים כספיים לרמטכ"ל
לוחמי ההגנה
ראשי אגף אספקה במשרד הביטחון
בוגרי בית הספר הריאלי
בוגרי האוניברסיטה האמריקנית בביירות
אנשי העלייה הרביעית
ישראלים ילידי ליטא
אלופי-משנה בצה"ל
ישראלים שנולדו ב-1913

ישראלים שנפטרו ב-1993